Mestská časť Bratislava – Nové Mesto
–––––––––––––––––––––––––––––––––––––––––––––––––––––––––––––––––––––––––––

Materiál na zasadnutie
Miestneho zastupiteľstva
Dňa: 16. 06. 2015

N á v r h

platu starostu mestskej časti Bratislava – Nové Mesto

–––––––––––––––––––––––––––––––––––––––––––––––––––––––––––––––––––––––––––

Predkladá:         						Materiál obsahuje:		
Ing. Mgr. Ľubomír Baník						1.  Návrh uznesenia
Prednosta  MÚ B-NM						2.  Dôvodová správa
								3.  Návrh  platu - výpočet
                                                                                               4.  Priemerná mesačná mzda
                                                                                                                       zamestnanca hospodárstva v roku                              								      2014

Spracovateľ: 
RNDr. Jana Ondrová
Vedúca fin. a hosp. oddelenia

Jún 2015

Návrh uznesenia

Miestne zastupiteľstvo

s ch v a ľ u j e

plat starostu mestskej časti Bratislava – Nové Mesto vypočítaný podľa § 3 ods. 1 zákona č. 253/1994 Z. z. v znení neskorších predpisov s navýšením podľa § 4 ods. 2 uvedeného zákona vo výške 3 348 EUR 

s účinnosťou od 1. 1. 2015 

bez pripomienok

s pripomienkami

Dôvodová správa

Starostovi podľa zákona č. 154/2011 Z.z., ktorým sa mení a dopĺňa zákon Národnej rady Slovenskej republiky č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov,  patrí podľa ustanovenia § 3 ods. 1  plat, ktorý je súčinom priemernej mesačnej mzdy zamestnanca v národnom  hospodárstve SR, vyčíslenej na základe údajov Štatistického úradu Slovenskej republiky  za predchádzajúci rok a násobku podľa § 4 ods. 1. Plat sa zaokrúhľuje na celé euro nahor.
V súlade s ustanovením § 4 ods. 2 uvedeného zákona môže Miestne zastupiteľstvo tento plat rozhodnutím zvýšiť až o 70%. 

           V súlade s § 4 ods. 4 cit. zákona Miestne zastupiteľstvo plat starostu opätovne raz ročne prerokuje.
            
            Plat starostu bol schválený po opätovnom  zvolení do funkcie vo voľbách v novembri 2014  uznesením č. 01/08 Miestneho zastupiteľstva dňa 12. 12.  2014. 
            
           Vzhľadom na to, že Štatistický úrad  Slovenskej republiky potvrdil, že priemerná mesačná nominálna mzda zamestnanca hospodárstva SR v roku 2014 dosiahla 858 EUR, predkladá sa v súlade so zákonom návrh na úpravu  platu starostu mestskej časti na prerokovanie do Miestneho zastupiteľstva a stanovenie jeho výšky.

          Návrh úpravy platu starostu mestskej časti Bratislava – Nové Mesto

        Podľa cit. zákona s účinnosťou od 1. júna 2011, podľa ustanovenia § 3 ods. 1 patrí starostovi plat, ktorý je súčinom priemernej mesačnej  mzdy zamestnanca  v národnom hospodárstve SR, vyčíslenej na základe údajov Štatistického úradu Slovenskej republiky  za predchádzajúci rok, t.j. v tomto prípade za rok 2014  vo výške 858 EUR a násobku podľa § 4 ods. 1, ktorý je stanovený pre obce s počtom obyvateľov od 20 001 do 50 000 vo výške 2,89. 

         Plat starostu je podľa uvedeného výpočtu vo výške  858 x 2,89 = 2 479,62 EUR. 

         Podľa § 3 ods. 1 sa plat zaokrúhľuje nahor, t.j. na sumu 2 480 EUR.

         V súlade s § 4 ods. 2 cit. zákona môže miestne zastupiteľstvo rozhodnutím zvýšiť tento plat až o 70%. Vzhľadom  na náročnosť práce, veľkosť mestskej časti a zodpovednosť výkonu verejnej funkcie, ale i so zohľadnením režimu šetrenia finančných prostriedkov bol v roku 2014 schválený  plat starostu s navýšením vo výške  35,43 %, t.j. celkový plat vo výške 3 226 EUR.   

             Návrh úpravy platu s účinnosťou od 1. 1. 2015, pričom sa pri výpočte celkového platu počíta s priemernou mesačnou nominálnou mzdou zamestnanca  hospodárstva SR, vyčíslenou na základe údajov Štatistického úradu Slovenskej republiky vo výške 858 EUR a navýšením na doterajšej úrovni  vo výške 35 % je:

Priemerná mesačná mzda zamestnanca hospodárstva SR za rok 2014	858,00 €	
Koeficient podľa počtu obyvateľov 	2,89 €	
 	 	
Mesačný plat - výpočet:	 	
858 x 2,89 	2 479,62 €  	
 	 	
Po zaokrúhlení                                                                                                 	2 480,00 €	
 	 	
Mesačná odmena vo výške 35% mesačného platu, t.j.	868,00 €	
		
Mesačný plat (po zaokrúhlení) spolu:	 3 348,00 €